2005eko uztailaren 7ko atentatuak

2005eko uztailaren 7ko atentatuak (7/7 edo 7-J bezala ezagunagoak), 2005. urtean 4 islamdar terroristek Londresko garraiobide sistemaren aurka burututako eraso terroristak izan ziren.

Goizeko 08:50etan, hiru lehergailuk eztanda egin zuten 50 segundoko denbora-tartearekin Londresko metroaren hiru trenetan. Laugarren lehergailu batek eztanda egin zuen 09:47etan, ordu bete beranduago, Tavistock Plazako solairu biko autobus batean. Lehergailuak azetona peroxidoz eginda zeuden eta motxiletan sartu zituzten ekintzaileek eta ondoren beren buruz beste egin zuten gainean zeramaten lehergailua eztandaraziz. Beraietaz gain, beste 52 pertsona hil ziren eta 700 inguru zauriturik suertatu ziren.

Erasoak

Londresko metroa 

08:50 — Hiru lehergailuk eztanda egin zuten 50 segundoko denbora-tartearekin Londresko metroan:
 Lehenengo lehergailuak ekialdeko linea zirkularreko 204 zenbakiko trenean eztandarazi zuten, Liverpool Street eta Aldgate geltokien artean. Trenak King's Cross St. Pancras geltokitik irten zen 8 minutu lehenago.
 Bigarren lehergailuak mendebaldeko linea zirkularreko 216 zenbakiko trenean lehertu zen. Trenak Edgware Road geltokia utzi eta Paddington geltokia zuen helburu. Leherketa gertatu zenean, beste tren bat ondotik pasa zen eta kaltetua izan zen, hala nola trena zihoan tueneleko pareta, ondoren erori zena.
 Hirugarren lehergailua hegoaldeko Piccadilly lineako 311 zenbakiko trenean eztandarazi zuten. King's Cross St. Pancras - Russel Square ibilbidea egiten ari zen eta jatorrizko geltokia utzi eta minutura lehertu zen.

Autobusetan 
 09:47 — Leherketa Londresko autobus zerbitzuko 30. zenbakidun lineako solairu biko autobus batean gertatu zen, Tavistock Plazan. Aurretik King's Crossetik igaro zen eta Marble Archerako bidean zihoan. Goizeko 09:00etan Marble Arch utzi eta Euston geltokira abiatu zen 09:35etan eta metrotik ebakuatzen ari zen jendea autobusetara igo zen.

Zorionez, leherketa Britainiar Mediku Elkartearen alboan gertatu zen eta bertako medikuek zaurituak lagundu zituzten; ez zen hildakorik suertatu terrorista izan ezik.

Atentatuaren egiletza 
 Mohammad Sidique Khan (30) - Edgware Road Geltokia 8:50 a.m. Dewsburyn bizi zen bere emazte eta semearekin. Pakistandar jatorrikoa zen.
 Shehzad Tanweer (22) - Aldgate Geltokia 08:50 a.m. Leedsen bizi zen bere gurasoekin. Pakistandar jatorrikoa zen.
 Germaine Lindsay (19) - Russell Plaza 08:50 a.m. Aylesburyn bizi zen; bere emaztea haurdun zegoen. Jamaikar jatorrikoa zen.
 Hasib Hussain (18) - Tavistock Plaza 09:47 a.m. Leedsen bizi zen bere anai-arrebekin. Pakistandar jatorrikoa zen.

Atentatuen egunean 4 gizonek Lutonetik Bedfordshirera autoz joan ziren, ondoren trenez Londresera. Bideozaintzako kamerek King's Cross geltokian grabatu zituzten 08:30etan.

Atentatuei erantzuna 
Nahiz eta segurtasun deiak egon ziren Erresuma Batuko toki askotan, Londresen bakarrik gertatu zen eraso terrorista. Itxura susmagarriko hainbat pakete lehertarazi zituen poliziak Edinburgh, Brighton, Coventry, Southampton, Portsmouth, Darlington eta Nottingham hirietan. Erresuma Batuko segurtasuna, alerta maila gorenera igo zen. Poliziari hil arte tiro egiteko agindua eman zitzaion itxura susmagarriko edozein pertsonak bonba bat garraiatzen bazuen edo erresistentzia erakusten bazuen.

Vodafone telefonia enpresaren telefono-sareek ezin zituzten dei gehiago kudeatu goizeko 10:00etan, eta larrialdi prozedurak martxan jarri zituzten larrialdi deiei lehentasuna emteko. BBCren arabera Londresko erdigunean telefono sistema moztu zuen poliziak, inork lehergailurik aktiba ez zezan mugikorraren bitartez.

2005eko uztailaren 21eko atentatuak 
2005eko uztailaren 21ean, beste eraso terrorista bat gauzatzen saiatu ziren, baina detonagailuak lehertu ziren eta bonbak ez. Ez zen hildakorik egon eta zapuztutako atentatuko ekintzaileak atxilotuak izan ziren.

Ikus, gainera 
 New Yorkeko 2001eko irailaren 11ko atentatuak
 Madrilgo 2004ko martxoaren 11ko atentatuak

Erreferentziak

Kanpo estekak 
 Komunen Ganberaren txostena (PDF)
 Inteligentzia eta Segurtasun Batzordearen txostena - 2009ko maiatza (PDF)

Erresuma Batuko atentatuak
Londresko garraioa
2005eko hilketak
2005eko gatazkak